Komisijos sprendimas
2000 m. spalio 27 d.
trečią kartą iš dalies keičiantis Sprendimus 1999/466/EB ir 1999/467/EB, atitinkamai nustatančius tam tikrų valstybių narių arba valstybių narių regionų oficialiai bruceliozės ir tuberkuliozės neapimtų galvijų bandų statusą
(pranešta dokumentu Nr. C(2000) 3133)
(tekstas svarbus EEE)
(2000/694/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos direktyvą 64/432 dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [1], su paskutiniais pakeitimais, padarytais Direktyva 2000/20/EB [2], ypač į jos A priedo I skirsnio 4 punktą ir A priedo II skirsnio 7 punktą,
kadangi:
(1) 1999 m. liepos 15 d. Komisijos sprendimas 1999/466/EB, nustatantis tam tikrų valstybių narių ir valstybių narių regionų oficialiai bruceliozės neapimtų galvijų bandų statusą bei panaikinantis Sprendimą 97/175/EB [3], su paskutiniais pakeitimais, padarytais Sprendimu 2000/442/EB [4], tokį statusą suteikė tam tikroms valstybėms narėms ir jų regionams iki 2000 m. spalio 31 d.
(2) 1999 m. liepos 15 d. Komisijos sprendimas 1999/467/EB, nustatantis tam tikrų valstybių narių ir valstybių narių regionų oficialiai tuberkuliozės neapimtų galvijų bandų statusą bei panaikinantis Sprendimą 96/76/EB [5], su paskutiniais pakeitimais, padarytais Sprendimu 2000/442/EB, tokį statusą suteikė tam tikroms valstybėms narėms ir jų regionams iki 2000 m. spalio 31 d.
(3) Oficialaus tuberkulioze ir brucelioze nesergančių galvijų bandų statuso galiojimo trukmės apribojimas, numatytas minėtuose sprendimuose, buvo pradėtas taikyti dėl datų nenuoseklumo įvairiuose teisės aktuose, susijusiuose su galvijų identifikavimo sistema.
(4) Vadovaujantis Direktyvos 64/432/EEB su pakeitimais, padarytais Direktyva 2000/20/EB, A priedo I skirsnio 4 punkto b papunkčiu ir A priedo II skirsnio 7 punkto b papunkčiu, oficialaus tuberkulioze ir brucelioze nesergančių galvijų bandų statuso suteikimui būtina identifikuoti galvijus pagal Bendrijos teisės aktus.
(5) Galvijai Italijos Bolzano ir Trento regionų bei Didžiosios Britanijos ūkiuose yra identifikuojami pagal galiojančius Bendrijos teisės aktus, todėl tikslinga Sprendimus 1999/466/EB ir 1999/467/EB pritaikyti prie galiojančios teisinės padėties nuo Direktyvos 2000/20/EB paskelbimo dienos.
(6) Šiame sprendime numatytos priemonės atitinka nuolatinio Veterinarijos komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sprendimo 1999/466/EB II priedo pavadinime žodžiai "iki 2000 m. spalio 31 d." išbraukiami.
2. Sprendimo 1999/467/EB II priedo pavadinime žodžiai "iki 2000 m. spalio 31 d." išbraukiami.
2 straipsnis
Šis sprendimas yra skirtas valstybėms narėms.
Priimta Briuselyje, 2000 m. spalio 27 d.